als_Latn dik_Latn sag_Latn
-
80 | Shukri BujaShare:
Shukri Buja është njëri nga protagonistët kryesorë të Lëvizjes për lirinë dhe pavarësinë e Kosovës, në kapërcyellin kohor mbi njëzetvjeçar. Militant i hershëm i lëvizjes ilegale, luftëtar i orëve të para dhe njëri nga komandantët më të zotë që dha Ushtria Çlirimtare të Kosovës (UÇK). Edhe pas më se tridhjetë vjet veprimtarie atdhetare - ai vazhdon të jetë pjesë e të së njëjtës Lëvizje politike që sot ka karakter shtetformues, për ta finalizuar projektin e Kosovës si shtet i lirë, i pavarur dhe anëtar i barabartë në Bashkimin Evropian.
U lind më 27 gusht të vitit 1966 në Bujan të Lipjanit. Shkollimin fillor dhe të mesëm e kreu në Lipjan, ndërsa fakultetin e gazetarisë në Prishtinë. Magjistroi në Shkenca Politike dhe Administratë Publike në Universitetin e Prishtinës.
Kur i kishte vetëm 16-vjet e udhëhoqi organizatën atdhetare “Grupi i të Rinjve”, i cili më pas iu bashkua demonstratave të njohura të vitit 1981. Në vitet 1987-1989 u bë anëtar i Komitetit dhe udhëheqjes së Lëvizjes Popullore për Republikën e Kosovës (LPRK). E udhëhoqi këtë organizatë në Ferizaj e Lipjan dhe ishte anëtar i redaksisë së buletinit ilegal “Minatori” si dhe udhëheqës i njësitit gueril të LPRK-së.
U burgos nga organet e dhunshme të shtetit serbo-jugosllav në qershor të vitit 1989 dhe u dënua me 13 vjet burg. Në burg organizoi celulën atdhetare bashkë me Agim Bajramin dhe Adnan Asllanin. Pas burgut përsëri e vazhdoi veprimtarinë politike si anëtar i Këshillit të Përgjithshëm të Lëvizjes Popullore të Kosovës (LPK), dhe detyrohet të emigrojë në Zvicër. Në Mbledhjen e Katërt të LPK-së zgjidhet anëtar i Këshillit të Përgjithshëm dhe emërohet redaktor në redaksinë e gazetës “Zëri i Kosovës”.
Sipas thirrjes së Shtabit të Përgjithshëm të UÇK-së, në mars të vitit 1998, hyn në Kosovë me grupin e parë, së bashku me Hashim Thaçin, Xhevë e Fehmi Lladrovcin, Agim Bajramin, Ismet Jasharin etj., dhe caktohet në detyrën e koordinatorit të njësiteve ushtarake në Kaçanik, Ferizaj, Shtime dhe Lipjan. Organizon dhe strukturon njësitet dhe në qershor të vitit 1998 emërohet komandant i Nënzonës Operative të Nerodimes. Në nëntor të viti 1998, me urdhër të Shtabit të Përgjithshëm të UÇK-së, Nënzona Operative shndërrohet në Zonë Operative dhe emërohet Komandant Zone.
Në fund të luftës gradohet me gradën Gjeneralmajor i UÇK-së. Me transformimin e UÇK-së në TMK emërohet Komandant i Zonës së 6-të me gradën Gjeneralmajor ku dhe e përfundon karrierën ushtarake për të vazhduar në politikë.
Në Konventën e Parë të Partisë Demokratike të Kosovës (PDK), zgjidhet anëtar i Këshillit Drejtues. Më 2005 zgjidhet kryetar i Degës së PDK-së në Lipjan, ndërsa në vitin 2007 garon për kryetar të Komunës dhe i fiton zgjedhjet me shumicën e votave të qytetarëve të Lipjanit. Në vitin 2009 fiton përsëri në zgjedhjet lokale dhe udhëheq komunën e Lipjanit deri në vitin 2013, ndërkaq aktualisht është kryetar i Degës së PDK-së në Lipjan. Në zgjedhjet e parakohshme nacionale të 8 qershorit 2014, Shukri Buja garon për deputet të Kuvendit të Kosovës, me numrin 80, nën alternativën zgjedhore të PDK-së “Misioni i Ri”.
Burimi: https://www.facebook.com/shukribujaPDK/info
komento përmes
unk hau_Latn als_Latn als_Latn als_Latn als_Latn als_Latn als_Latn als_Latn zho_Hans als_Latn